Akil Gjakova

Akil Gjakova (s. 4. tammikuuta 1996 on kosovolainen judon Euroopan-mestari.

Gjakova voitti alle 18-vuotiaiden Euroopan-mestaruuden 66 kg:n painoluokassa 2013. Hän saavutti alle 23-vuotiaiden EM-kilpailujen 73 kg:n sarjassa pronssia 2016 ja hopeaa 2017. Vuonna 2018 hän sijoittui samassa sarjassa seitsemänneksi Tel Avivin EM-kilpailuissa sekä voitti kultaa Tarragonan Välimeren kilpailuissa ja alle 23-vuotiaiden EM-kilpailuissa.

Gjakova voitti 73 kg:n painoluokan Euroopan-mestaruuden Lissabonissa 2021 kukistettuaan loppuottelussa israelilaisen Tohar Butbulin. Samana vuonna käydyissä Tokion olympialaisissa hän sijoittui seitsemänneksi.

Gjakova on saavuttanut IJF World Tourin kilpailuissa kolme turnausvoittoa ja kolme kakkossijaa. Maailmancupissa / Continental Open -kilpailuissa hän on ollut kerran kolmas.

Lähteet 

Kosovolaiset judokat
Vuonna 1996 syntyneet
Elävät henkilöt